Diari Oficial de la Generalitat Valenciana


Sumari del DOGV 9046, del 23-03-2021 (2021/2516)

Notificació de la sentència dictada en el procediment ordinari número 394/2018.
-------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2516


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 394/2018. [2021/2516]  
Procediment ordinari [ORD] - 000394/2018 L  
De: Javier Lorenzo Robles.  
Procuradora: Josefa Payá Vidal.   
Contra: Tomás Carvajal Saldaña.  
  
Alfonso Marcos Lucero, lletrat de l'Administració de justícia, del Jutjat de Primera Instància núm. 5 d'Elx i del seu partit, faig constar que, en virtut dels acords mitjançant la resolució de hui dictada en el procediment de referència, i atés que es desconeix el domicili o parador actuals de Tomás Carvajal Saldaña, de conformitat amb el que es disposa a aquest efecte en els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, a fi de dur a terme la diligència de notificació de sentència; a continuació, es testimonia la resolució objecte de notificació:  
  
Sentència núm. 61/2021  
Elx, 12 de febrer de 2021  
Clara Belén Ortuño Baeza, magistrada jutgessa del Jutjat Primera Instància número 5 d'Elx, he vist les actuacions de judici ordinari seguides en aquest jutjat amb el número 394/2018, a instàncies de Javier Lorenzo Robles, representat per la procuradora Josefa Payá Vidal i defensat pel lletrat Javier Espinosa Carrilero, contra Tomás Carvajal Saldaña, en situació legal de rebel·lia, en les quals pertoca dictar la sentència següent.  
  
«Dispositiva  
Estime íntegrament la demanda formulada per la procuradora Josefa Payá Vidal, en representació de Javier Lorenzo Robles, contra Tomás Carvajal Saldaña.  
1r. Declare la resolució del contracte d'obra de reforma integral d'habitatge de data de 14 de juny de 2017 entre Javier Lorenzo Robles i Tomás Carvajal Saldaña, que s'adjunta com a document núm. 1 de la demanda.  
2n. Condemne el demandat a restituir al demandant les quantitats abonades de més respecte del contracte de reforma d'habitatge subscrit entre tots dos fins hui, en virtut d'aquest contracte, que ascendeixen a la quantitat de 6.100 euros, més els interessos legals produïts des de la data de presentació de la demanda, així com les costes.  
  
Expediu una testimoniança literal d'aquesta sentència per a unir-la a les actuacions i porteu-ne l'original al llibre de sentències.  
Notifiqueu-ho a les parts i feu-los saber que, en contra, s'hi pot interposar un recurs d'apel·lació, davant d'aquest jutjat i dins del termini de 20 dies, i del qual resoldrà l'Audiència Provincial d'Alacant, amb seu a Elx.  
Aquesta és la meua sentència que, definitivament jutjant en aquesta instància, pronuncie, mane i signe.»  
  
I, perquè valga de notificació de sentència en deguda forma a Tomás Carvajal Saldaña, expedisc aquest edicte.  
  
Elx, 17 de febrer de 2021.- El lletrat de l'Administració de justícia: Alfonso Marcos Lucero.